Danilo Lazović

**Danilo Lazović** (Brodarevo, 25. novembar 1951 — Beograd, 25. mart 2006) je bio srpski glumac.

## Biografija

Rođen je u Brodarevu na Limu u Srbiji. Diplomirao je glumu na Akademiji za pozorište, film, radio i televiziju u Beogradu 1974.
Prvu značajniju ulogu ostvario je u TV seriji „Otpisani“ (1974).
Bio je jedan od najpopularnijih domaćih dramskih umetnika. Glumio je u velikom broju filmova i pozorišnih predstava. Ostao je upamćen po ulozi Šćepana Šćekića u domaćoj TV seriji Srećni ljudi (1993 — 1996) zahvaljujući kojoj je stekao veliku popularnost u Srbiji pa i šire.[1]
Značajniji filmovi: „Dvoboj za južnu prugu“ (1978), „Laf u srcu“ (1981), „Lazar“ (1984), "Najbolji" (1989), „Poslednji krug u Monci“ (1989), „Mala (film)“ (1991), „Tri karte za Holivud“ (1993), „Jagoda u supermarketu“ (2003).
Značajnije TV serije: „Bolji život" (1988), „Zaboravljeni" (1990), „Kraj dinastije Obrenović" (1994), „Srećni ljudi" (1993 — 1996), „Porodično blago" (1998 — 2001), „Stižu dolari" (2004 — 2005).

## Pozorište

Bio je član ansambla Narodnog pozorišta do 2001, ali je igrao i u mnogim drugim pozorištima, uključujući Atelje 212 i Zvezdara teatar (u čijih je osam predstava igrao blizu šest stotina puta, najviše u Kovačevićevoj „Klaustrofobičnoj komediji“ i Pavlovićevoj „Maloj“, koja je imala i filmsku verziju), kao i scene Studentskog kulturnog centra i drugih alternativnih scena.
U Narodnom pozorištu je ostvario veliki broj uloga,[2] među kojima su Miloš (Patka iz vrta kralja Gustava, Ž. Jovanovića), Aranđel (Zvono za našeg profesora, V. Ivanovića), Burnizijem (Suđenje gospođi Bovari, G. Flobera), Bogoslav (Ruke Zane Marije, Ž. Anuja), Relja (Međa vuka manitoga M. Bećković), Milutin Bojić (Gospođa Olga, M. Bojića) i Pukovnik Skaluzob (Nevolje zbog pameti, A. S. Gribojedova).
Igrao je i kao Vuk (Stanoje Glavaš, Đ. Jakšića), Vladika Danilo (Gorski vijenac, P. P. Njegoša), Gaj Julije Cezar (Vergilijeva smrt, H. Bloha), Lav Davidovič Bronštajn-Trocki (Lenjin, Staljin, Trocki, K. Vermorena), Stari Perišić (Kad su cvetale tikve, D. Mihailovića), Rogozin (Nastasja filipovna, F. M. Dostojevskog i A. Vajde), Agamemnon (Orestija, Eshila), Greger Verle (Divlja patka, H. Ibzena).

## Politika

Tokom devedesetih je bio instruktor dobrovoljcima u bazi u Bubanj Potoku.[3] Bio je član Međunarodnog odbora za istinu o Radovanu Karadžiću.[4] Zalagao se da se u škole uvede seljačko vaspitanje a veronauka postane obavezan predmet.[4] Februara 2006. godine je govorio na mitingu Srpske radikalne stranke, iako nije bio njen član.[5] Spas srpskog naroda je video u jedinstvenoj političkoj sceni, većem posvećenju crkvi i postavljanjem srpskog kralja na presto.[6]

## Smrt

Preminuo je 25. marta 2006. od infarkta. Komemorativni skup je održan na Velikoj sceni Narodnog pozorišta u Beogradu. Po želji porodice niko nije držao govor, već je preko razglasa pušten Lazovićev monolog u poemi svetog Nikolaja Velimirovića „Kosovski zavet cara Lazara“. Sahranjen je na Topčiderskom groblju, uz prisustvo članova porodice, prijatelja i kolega i velikog broja poštovalaca njegovog rada. Ispred hrama Svetog Trifuna, opelo je služio mitropolit crnogorsko-primorski Amfilohije, uz sveštenstvo i monaštvo Eparhije raško-prizrenske i mileševske. U ime guslarskog društva „Radovan Bećirović Trebješki“, čiji je Lazović bio član, oprostili su se Slavko Aleksić i Boško Vujačić.

## Nagrade

1989. je primio Sterijinu nagradu za glumačko ostvarenje.
Statuetu „Ćuran“ je dobio za najbolju ulogu u predstavi Klaustrofobična komedija.[10]
Od Srpske pravoslavne crkve nagrađen je arhijerejskom zahvalnicom u Gračanici, zbog pomoći narodu koji živi na Kosovu i Metohiji.

## Filmografija

1973.	Brze godine (TV)
	
1974.	Košava	Žika, radnik na kranu

1974.	Dimitrije Tucović (serija)
	
1975.	Otpisani (serija)	Srba

1976.	Vrhovi Zelengore
	
1976.	Morava 76 (serija)
	
1977.	Hajka	Slobo

1978.	Dvoboj za južnu prugu	Komesar

1978.	Boško Buha (serija)
	
1978.	Slučaj u tramvaju (TV)	

1979.	Pupinove zvezde (TV)	Bil Norton

1979.	Slom (serija)	Dušan Ličina

1979.	Gospodin Dimković (TV)	Poručnik Ilija

1979.	Drugarčine	Aca Džip

1980.	Snovi, život, smrt Filipa Filipovića	

1980.	Poseban tretman	Ćira

1981.	Kraljevski voz	

1981.	Laf u srcu	Crnogorac

1981.	Poslednji čin (serija)	Potpukovnik Lazić

1981.	Slučaj Bogoljuba Savkovića Livca	

1982.	Savamala	Ratko Knežević

1982.	Španac	Žikica Jovanović Španac

1982.	Sablazan	Gane

1982.	Ždrelo	

1983.	Dani AVNOJ-a (serija)	

1983.	Rodoslov	

1983.	Igmanski marš	

1983.	Timočka buna	Kralj Milan Obrenović

1984.	Pješak u automobilu (serija)	

1984.	Lazar	Lazar stariji

1985.	Jedna polovina dana (TV)	Komandir Bojić

1985.	Crvena baraka (TV)	

1985.	Brisani prostor (serija)	Marko Vranac

1985.	I to će proći	Čovek iz kafane

1985.	Šest dana juna	Božo

1986.	Svečana obaveza (TV)	Stariji vodnik Kubura Ibro

1986.	Od zlata jabuka	Pavle

1986.	Misija majora Atertona (serija)	Komandir čete

1986.	Odlazak ratnika, povratak maršala (serija)	General Peko Dapčević

1986.	Špadijer - jedan život	Husnija

1987.	Mladost umetnika (TV)	Josif Pančić

1987.	Pogrešna procena (TV)	Aleksandar Ranković

1987.	Mesto susreta Beograd (TV)	Novinar Stanić

1987.	Vuk Karadžić (serija)	Stefan Karadžić

1988.	Portret Ilije Pevca (serija)	Ilija Pevac

1987-1988.	Bolji život (serija)	Šaban

1989.	Čovjek koji je znao gđe je sjever a gđe jug (TV)	Hadži-Osmanović

1989.	Krvopijci	Dr Franc Golgovec

1989.	Poslednji krug u Monci	Zatvorenik

1989.	Krivda (TV)	Marko Petrović

1989.	Najbolji	Kapetan Zarija Mali

1989.	Stare granice očevog imanja (TV)	Vido

1990.	Cubok	Stojan

1990.	Jastuk groba mog (serija)	Jovan-Drago Teodorović

1990.	Zaboravljeni (serija)	Adam

1990.	Početni udarac	

1990.	Pokojnik (TV)	Aljoša - građevinski radnik

1990.	Klaustrofobična komedija (TV)	Vule - milicioner

1990.	Sveto mesto	Doros

1991.	Boje slepila (TV)	

1991.	Sarajevske priče (serija)	Spomenkin otac Jovo

1991.	Mala	Miodrag

1993.	Raj (TV)	

1993.	Tri karte za Holivud	Brica

1993.	Suza i njene sestre (TV)	Tamarin otac

1993.	Napadač (TV)	Inspektor u policiji

1994.	Teatar u Srba (serija)	

1993-1994.	Srećni ljudi (serija)	Šćepan Šćekić

1995.	Nasleđe (TV)	Srećko

1995.	Goli život (serija)	

1995.	Sve će to narod pozlatiti (TV)	Crnogorac

1995.	Provalnik (TV)	Službenik

1995.	Kraj dinastije Obrenović (serija)	Pukovnik Dimitrije Nikolić

1996.	Ivan (TV)	Pavle

1995-1996.	Srećni ljudi 2 (serija)	Šćepan Šćekić

1998.	Povratak lopova	Bidža

1998.	Džandrljivi muž (TV)	General Jevrem

1998.	Nepoznata otadžbina (TV)	Govori poeziju

1998-2001.	Porodično blago (serija)	Bogoljub Gagić Čerčil

1999.	Mejdan Simeuna Đaka (TV)	Iguman Partenije Davidović

2000.	Tajna porodičnog blaga	Bogoljub Gagić Čerčil

2000.	A sad adio (TV)	Bogoljub Gagić Čerčil

2001.	Virtualna stvarnost	Petko

2001-2002.	Porodično blago 2 (serija)	Bogoljub Gagić Čerčil

2003.	Jagoda u supermarketu	Šef specijalaca

2003.	Kazneni prostor 2 (serija)	Vlasnik kafića

2004.	Stižu dolari (serija)	Laka Jovanović Gušter

2005-2006.	Stižu dolari 2 (serija)	Laka Jovanović Gušter